**pielikums Nr.1**

**BŪVUZRAUDZĪBAS DARBA UZDEVUMS**

Būvdarbu būvuzraudzība objektā “Tramvaja infrastruktūras pielāgošana zemās grīdas tramvaja parametriem. 1. tramvaja maršruts”

**Būvuzraudzības pakalpojumu nepieciešamības pamatojums** - Profesionāla un neatkarīga būvdarbu veikšanas procesa uzraudzība, lai pārliecinātos par kvalitatīvu un drošu būves būvniecību.

**Būvniecības ieceres īstenošanas mērķis –** Lai palielinātu videi draudzīga sabiedriskā transporta lietotāju skaitu, līdztekus mazinot sastrēgumus un privātā autotransporta negatīvo ietekmi uz vidi un gaisa kvalitāti, ir jārada apstākļi iedzīvotāju vēlmei izmantot sabiedrisko transportu, piedāvājot viņiem ērtus, mūsdienīgas kvalitātes standartiem un pasažieru prasībām atbilstošus transportlīdzekļus, vienlaicīgi padarot tramvaju satiksmi ātrāku un efektīvāku. Šādu mērķu īstenošanu veicinās zemās grīdas tramvaja (ZGT) izmantošana 1. tramvaja maršrutā, kas, savukārt pieprasa veikt jaunu kontakttīklu, paredzot jaunu cauruļtipa balstu montāžu mikropāļu pamatā, veco balstu demontāžu, kontaktvada (120 mm2) un uzkarsistemas nomaiņu.

**Vispārīgas ziņas par objektu**

* 1. Būvniecības iecere paredz tramvaja infrastruktūras un ar to saistīto infrastruktūras objektu pārbūvi un atjaunošanu atbilstoši būvprojekta “*Tramvaja infrastruktūras pielāgošana zemās grīdas tramvaja parametriem. 1. tramvaja maršruts*” (turpmāk – Objekts) risinājumiem un saskaņā ar būvniecības lokālā tāmē norādīto darbu apjomu un izmaksu sarakstu, ievērojot spēkā esošo normatīvo aktu prasības.
  2. Objekta adrese: Rīga, 1. tramvaja maršruta posms Slokas ielā no Kuldīgas ielas līdz Aleksandra Grīna bulvārim.
  3. Būves grupa, galvenais lietošanas veids: I grupa, 22140302 – zemsprieguma gaisvadu elektrolīnijas.
  4. Būvprojekts ir pieejams pie Pasūtītāja elektroniskā un papīra formātā.
  5. Orientējošais būvuzraudzības laiks – 9 (deviņi) mēneši, skaitot no Rīgas domes Pilsētas attīstības departamenta atzīmes izdarīšanas būvatļaujā par būvdarbu uzsākšanas nosacījumu izpildi dienas līdz akta par būvdarbu pabeigšanu objektā parakstīšanas dienai. Objekta nodošana ekspluatācijā (tajā skaitā, Rīgas domes Pilsētas attīstības departamenta parakstīts akts par objekta pieņemšanu ekspluatācijā) atbilstoši normatīvajiem aktiem nevar būt garāka par 3 (trim) mēnešiem pēc akta par būvdarbu pabeigšanu objektā parakstīšanas dienas.

**Vispārīgie nosacījumi**

* 1. Būvuzraudzība veicama saskaņā ar 2014. gada 19. augusta Ministru kabineta noteikumu Nr. 500 “Vispārīgie būvnoteikumi” (turpmāk - VBN) prasībām, kā arī ievērojot citus būvniecību reglamentējošo normatīvo aktu prasības.
  2. Pēc Pasūtītāja pārstāvja pieprasījuma Izpildītājam Objektā jāierodas nekavējoties, bet ne vēlāk kā 4 (četru) stundu laikā no pieprasījuma saņemšanas telefoniski vai elektroniski.
  3. Izpildītājam jānodrošina nepārtraukta būvniecības procesa uzraudzība atrodoties Objektā, kad vien norit būvdarbi, turklāt – arī ārpus normālā darba laika (t.sk. arī naktīs), brīvdienās un svētku dienās.
  4. Izpildītājs ir tiesīgs piesaistīt sertificētu būvuzrauga palīgu nepārtraukta būvniecības procesa uzraudzības nodrošināšanai ar nosacījumu, ka būvuzrauga palīga darba laiks nav ieskaitāms atbildīgā būvuzrauga minimālā darba laika ieguldījumā objektā (8.punkts).
  5. Būvuzraugam ir saistoši Pasūtītāja pārstāvja, Rīgas domes Pilsētas attīstības departamenta, kas Rīgas pilsētā pilda būvvaldes funkciju, vai būvinspektora norādījumi par būvuzraudzības jautājumiem, ja tie tiek uzdoti saskaņā ar Latvijas Republikas būvniecības tiesību aktu regulējumu un/vai būvprojektu.
  6. Izpildītājam jānodrošina atbilstoši būvuzraudzības veikšanai pietiekamā skaitā kvalificēts personāls.
  7. Pēc atzīmes par būvdarbu uzsākšanas nosacījumu izpildi saņemšanas, Izpildītājam līdz piektdienas plkst.12.00 jāiesniedz nākamās nedēļas būvuzraudzības plāns, norādot atbildīgā būvuzrauga, kā arī cita Būvuzraudzībai piesaistītā kvalificētā personāla (piemēram, elektrotīklu pārbūves darbu būvuzraugu) darba laika grafiku un uzraugāmos būvdarbus Objektā.
  8. Izpildītāja prombūtnes (darbinieka slimība, atvaļinājums, u.c.) laikā vai darba līguma izbeigšanas gadījumā, Izpildītājam nekavējoties jānodrošina kvalifikācijā līdzvērtīgs vai augstāk kvalificēts aizvietotājs, par to pirms tam rakstveidā informējot Pasūtītāju saskaņā ar iepirkuma līguma noteikumiem.
  9. Būvuzraudzība veicama no būvuzraudzības līguma noslēgšanas dienas un būvniecības darbu uzsākšanas līdz Objekta nodošanai ekspluatācijā.
  10. Dokumentācijas aprite, kas saskaņā ar darba uzdevumu iesniedzama Pasūtītājam (atskaites u.c.), pēc iespējas tiek organizēta elektroniski, to nosūtot uz Pasūtītāja pārstāvja elektroniskā pasta adresi vai iesniedzot Pasūtītājam ar elektroniski parakstītu vēstuli, savukārt citas ar būvniecības procesu un tā progresu saistošas informācijas sniegšana notiek būvdarbu vadības sanāksmju laikā. Operatīvu jautājumu risināšana organizējama, ar Pasūtītāja pārstāvi sazinoties telefoniski, rakstot uz elektroniskā pasta adresi un/vai tiekoties Objektā.
  11. Lai samazinātu risku neiekļauties plānotajā būvdarbu veikšanas termiņā un līdz ar to iekļautos kopējā Būvprojekta noteiktajā termiņā, Pasūtītājs nodrošina atsevišķu materiālu iegādi.

**Būvuzraudzības pienākumi**

* 1. Izpildītājam, veicot būvuzraudzību, papildus VBN prasībām Izpildītājam ir šādi pienākumi:
     1. kopā ar Pasūtītāju, autoruzraugu, būvuzņēmēju un/vai viņu pilnvarotiem pārstāvjiem piedalīties būvdarbu vadības sanāksmēs. Sanāksmes tiek organizētas attālināti vai klātienē. Sanāksmju protokoli tiek parakstīti ar elektronisko parakstu un tie ir saistoši visiem būvniecības dalībniekiem;
     2. piedalīties Pasūtītāja noteiktās pārraudzības un kontroles vizītēs;
     3. nepieļaut būvdarbu uzsākšanu, ja nav saņemta atzīme par būvdarbu uzsākšanas nosacījumu izpildi Objektā;
     4. nodrošināt, lai paveikto būvdarbu kvalitāte un apjomi tiktu pienācīgi pārbaudīti (t.sk., iekļaujot būvuzraudzības plānā kvalitātes pārbaužu grafiku) un dokumentēti. Izpildītājam jāseko, lai būvdarbi tiktu veikti plānotajā laikā un atbilstoši saskaņotajiem darbu veikšanas grafikiem;
     5. pārbaudīt un izvērtēt būvuzņēmēja veikto būvdarbu izpildes aktus, akceptējot tos vai pamatoti rakstveidā noraidīt turpmāko 5 (piecu) darba dienu laikā no saņemšanas brīža, un par savu lēmumu nekavējoties informēt Pasūtītāju;
     6. pārbaudīt būvdarbu vadītāja ierakstus būvdarbu žurnālā un parakstīt segto darbu un nozīmīgo konstrukciju pieņemšanas aktus;
     7. pārbaudīt būvdarbu vadītāja ierakstus būvdarbu žurnālā un parakstīt segto darbu un nozīmīgo konstrukciju pieņemšanas aktus;
     8. pārbaudīt būvdarbu vadītāja ierakstus būvdarbu žurnālā un parakstīt segto darbu un nozīmīgo konstrukciju pieņemšanas aktus;
     9. pārbaudīt un ar parakstu apstiprināt paveikto būvdarbu apjomus, tajā skaitā aktu par kalendārajā mēnesī faktiski izpildīto darbu apjomu un izmaksām;
     10. pārbaudīt un ar parakstu apstiprināt paveikto būvdarbu apjomus, tajā skaitā aktu par kalendārajā mēnesī faktiski izpildīto darbu apjomu un izmaksām;
     11. kontrolēt būvdarbu izmaksu atbilstību pasūtītāja apstiprinātajām izmaksu tāmēm;
     12. kontrolēt un uzraudzīt būvdarbu veikšanas un finanšu plūsmas grafikus, par konstatētajām neatbilstībām informēt Pasūtītāju;
     13. kontrolēt un uzraudzīt būvdarbu veikšanas un finanšu plūsmas grafikus, par konstatētajām neatbilstībām informēt Pasūtītāju;
     14. kontrolēt satiksmes organizācijas atbilstību būvdarbu vietā;
     15. kontrolēt un veicināt būvdarbu veikšanu saskaņā ar būvdarbu līguma noteikumiem;
     16. veikt visus mērījumus un pārbaudes, kas nepieciešamas, lai pārliecinātos par būvdarbu un būvdarbos pielietoto materiālu atbilstību būvniecības līguma prasībām;
     17. saskaņot materiālu apstiprināšanas formas (MAF), izvērtējot piedāvātā materiāla ekvivalenta atbilstību Būvprojektam, kā arī pamatot materiālu cenas izmaiņas;
     18. saskaņot materiālu apstiprināšanas formas (MAF), izvērtējot piedāvātā materiāla ekvivalenta atbilstību Būvprojektam, kā arī pamatot materiālu cenas izmaiņas;
     19. saskaņot materiālu apstiprināšanas formas (MAF), izvērtējot piedāvātā materiāla ekvivalenta atbilstību Būvprojektam, kā arī pamatot materiālu cenas izmaiņas;
     20. dot būvdarbu veicējam nepieciešamos rīkojumus, saskaņojumus un apstiprinājumus;
     21. dot būvdarbu veicējam norādījumus par būvdarbu izpildi un defektu novēršanu. Būvprojekta nepilnību gadījumā konsultēties ar autoruzraugu un Pasūtītāju, un rakstveidā sagatavot risinājumus par izmaiņām būvprojektā, kā arī novērtēt sagatavotos risinājumus un saskaņot tos;
     22. pirms iesniegšanas Pasūtītājam izskatīt un saskaņot būvdarbu veicēja iesniegtos konstatācijas aktus par:

1. būvprojektu kļūdām;

2. apjoma, materiālu un citām konstatētām izmaiņām, kas apdraud būvdarbu kvalitāti, termiņus, izmaksas un satiksmes drošību;

3. projekta neatbilstību situācijai dabā, piemēram, inženierkomunikāciju izvietojuma vai inženierkomunikāciju parametru neatbilstība būvprojektā esošajam topogrāfiskajam plānam; būvprojektā neparedzēto slēpto konstrukciju konstatēšana būvniecības objektā; nepieciešamība realizēt sākotnējā Būvprojektā neparedzētu inženierrisinājumu;

* + 1. piedalīties konstatēto defektu fiksācijā, noformējot to rakstiski un parakstot attiecīgi sastādītu aktu;
    2. ja būvuzraudzības procesā tiek atklāti defekti, pārkāpumi vai atkāpes no Būvprojekta, būvdarbu tāmes un spēkā esošajiem Latvijas būvnormatīviem, pieprasīt no būvuzņēmēja konstatēto neatbilstību novēršanu un uzraudzīt neatbilstību novēršanas izpildi;
    3. nekavējoties ziņot un iesniegt Pasūtītājam konstatācijas aktus, ja būvdarbu laikā tiek konstatētas situācijas, kas apdraud būvdarbu kvalitāti, termiņus, izmaksas, satiksmes drošību un var atstāt negatīvu ietekmi uz turpmāku Objekta ekspluatāciju. Kopā ar konstatācijas aktiem iesniegt situācijas vērtējumu un risinājumu, nepieciešamības gadījumā piesaistot autoruzraugu.
  1. Izpildītājs uzrauga, lai būvdarbi Objektos tiktu veikti, nebojājot iebūvējamās iekārtas un būvizstrādājumus, veicot nepieciešamos maskēšanas un nosegšanas darbus un netraucējot būvniecības procesu.
  2. Izpildītājs pieļauj tikai Būvprojektā noteiktu un attiecīgajiem standartiem un/vai tehniskajiem noteikumiem atbilstošu tehnoloģisko iekārtu, materiālu un būvizstrādājumu lietošanu vai to ekvivalentus (ja tādi tiek pielietoti būvniecības līguma izpildē), ja tiem ir nepieciešamās ražotāju un/vai piegādātāju deklarācijas un tehniskās pases.
  3. Izpildītājs kontrolē, lai būvuzņēmējs sagatavotu Objektā iebūvēto inženieriekārtu ražotāju ekspluatācijas instrukcijas, pārliecinās par to, ka būvuzņēmējs veic pasūtītāja darbinieku, kas veiks būvju tālāko ekspluatāciju, apmācības un to gaitu, ja tāda nepieciešama.
  4. Izpildītājs īpašu uzmanību pievērš un regulāri veic pārbaudi Objektos veicamo būvdarbu un pielietojamo izstrādājumu, iekārtu un materiālu kvalitātes nodrošināšanai, kurai jāatbilst Latvijas Republikā spēkā esošo būvnormatīvu prasībām vai citām, ja tādas definētas līgumā, kas noslēgts ar būvuzņēmēju, par to iepriekš rakstiski vienojoties ar pasūtītāju, organizē nepieciešamās kvalitātes pārbaudes sertificētās laboratorijās, sagatavo atskaites un prezentē testu rezultātus pasūtītājam.
  5. Aptuveni vienu mēnesi pirms plānotās Objekta nodošanas ekspluatācijā Izpildītājs sagatavo informāciju par būves gatavības statusu un sastāda nepabeigto būvdarbu sarakstu, to izpildes grafiku un veic tā kontroli līdz pilnīgai būvdarbu pabeigšanai un pieņemšanas - nodošanas akta parakstīšanai starp Būvuzņēmēju un Pasūtītāju.
  6. Pēc būvdarbu pabeigšanas Izpildītājam jāveic visi būvuzrauga kompetencē ietilpstošie pasākumi objekta nodošanai ekspluatācijā (atzīmes par būvdarbu pabeigšanu saņemšanai).
  7. Izpildītājs nav pilnvarots bez iepriekšējas saskaņošanas ar Pasūtītāju un bez attiecīga Pasūtītāja lēmuma:
     1. apstiprināt jebkuras Būvprojekta izmaiņas, tostarp kuras samazina vai palielina būvdarbu apjomu;
     2. mainīt būvdarbu veikšanas termiņu;
     3. apstiprināt būvizstrādājumu vai darba izmaksu vienības cenu, Būvprojekta un specifikāciju (tehnoloģiju, konstrukciju, materiālu) grozījumus.
  8. Veicot būvuzraudzību, Izpildītājs ir atbildīgs par:
     1. būvdarbu norises uzraudzību kopumā atbilstoši Ministru kabineta 2014. gada 19. augusta noteikumiem Nr.500 “Vispārīgie būvnoteikumi” noteiktajām prasībām, noslēgtā būvuzraudzības līguma prasībām, kā arī citu būvniecību reglamentējošo normatīvo aktu prasībām;
     2. to, lai būvdarbos tiktu izmantoti kvalitatīvi un Būvprojektam atbilstoši būvizstrādājumi;
     3. neplānotiem būvdarbu pārtraukumiem, ja tie radušies būvuzrauga vainas dēļ;
     4. Pasūtītājam vai būvuzņēmējam nodarītajiem zaudējumiem, kas radušies būvuzrauga bezdarbības vai vainas dēļ.

1. Pēc būvobjekta būvdarbu pabeigšanas, bet pirms Objekta pieņemšanas - nodošanas akta parakstīšanas, būvuzraugs:
   1. apsekojot būvi, veic iespējamo defektu un nepilnību uzskaitījumu, par to sastādot attiecīgu aktu, kā arī veic nepilnību un defektu iemeslu un cēloņu noskaidrošanu, to novēršanas plāna un termiņu pieprasīšanu, nepilnību un defektu novēršanu no būvuzņēmēja puses līdz nodošanai ekspluatācijā;
   2. ja nepieciešams, ierosina Pasūtītājam attiecīgu līgumsodu uzlikšanu būvuzņēmējam par līguma saistību nepildīšanu;
   3. līdz būves nodošanai ekspluatācijā Izpildītājs iesniedz Pasūtītājam pilnu atskaiti par faktiski padarīto būvdarba apjomu un faktiski izlietoto naudas līdzekļu apjomu, pamatojot atskaitē minētos rādītājus ar esošo dokumentāciju (darbu izpildes akti, pavadzīmes, rēķini, vienošanās un citu), kā arī nodod Pasūtītājam visus būvuzraudzības laikā saņemtos dokumentus;
   4. Izpildītājs sagatavo un iesniedz pasūtītājam ikmēneša atskaiti par būvniecības gaitu iepriekšējā mēnesī, tai skaitā būvdarbu grafika ievērošanu un nodošanas - pieņemšanas aktu, ko iesniedz kopā ar rēķinu.

**Atskaites**

1. Izpildītājs sagatavo un iesniedz Pasūtītājam pārskatu par būvuzraudzības plānā norādīto pasākumu savlaicīgu izpildi saskaņā ar VBN.
2. Papildus minētajam, pēc atzīmes par būvdarbu uzsākšanas nosacījumu izpildi saņemšanas, Izpildītājs 1 (vienu) reizi nedēļā elektroniski uz Pasūtītāja pārstāvja e-pasta adresi nosūta iknedēļas atskaiti par iepriekšējo nedēļu un 1 (vienu) reizi mēnesī (mēneša pirmajā nedēļā) iesniedz elektroniski parakstītas iknedēļas atskaites (kopsavilkumu) par iepriekšējo mēnesi kopā ar būvuzraudzības izpildīto darbu nodošanas - pieņemšanas aktu līgumā noteiktajā kārtībā.
3. Ja būvdarbu izpildes termiņš ir par 2 (diviem) kalendārajiem mēnešiem garāks nekā iepirkuma līgumā noteiktais sākotnēji paredzētais būvdarbu izpildes termiņš, Izpildītājs, sākot ar otro kalendāro mēnesi, 5 (piecu) darba dienu laikā pēc kalendārā mēneša beigām iesniedz:
   1. būvuzņēmēja precizētu būvdarbu kalendāro grafiku;
   2. precizētu būvuzraudzības plānu.

Darba uzdevumu izstrādāja:

RP SIA “Rīgas satiksme” Elektrosaimniecība

2024. gada 17. maijā